stanford-oval/wikipedia huggingface dataset:
Aivoverenvuoto
Verenvuototyypit sijainnin mukaan > ICH

Varsinaisesta aivoverenvuodosta eli intraserebraalivuodosta käytetään useimmiten lyhennettä ICH (intracerebral hemorrhage). Tällöin vuoto syntyy johonkin aivokudoksessa kulkevaan verisuoneen ja veri purkautuu aivokudokseen (kuten nimikin viittaa). Intraserebraalivuodot voivat olla kooltaan millimetreistä aina useisiin senttimetreihin. Ventrikkeleiden (aivokammioiden) lähelle syntyneet tai suuremmat vuodot purkautuvat usein ventrikkeleihin (intraventrikulaarinen vuoto) ja aiheuttavat näin ollen usein aivo-selkäydinneste- eli likvorkierron häiriöitä.
Aivoalueesta riippuen ICH aiheuttaa erilaisia oireita aina päänsärystä, lievistä tuntupuutoksista tai halvausoireista aina syvään tajuttomuuteen ja elintoimintojen häiriintymiseen. Suurissa ja esimerkiksi elintoiminnoista vastaaville aivoalueille sijoittuvissa vuodoissa leikkaushoidosta usein pidättäydytään ja vuoto johtaa lähes aina kuolemaan.
Verenvuototyypit sijainnin mukaan > SAV

Subaraknoidaalivuoto purkautuu aivojen lukinkalvonalaiseen tilaan. Vuoto näkyy tietokonekerroskuvauksessa aivojen reuna-alueilla sirppimäisenä alueena, joten se voi olla vaikeampi havaita kuin aivokudokseen purkautuva vuoto. Subaraknoidaalivuoto hoidetaan akuutissa vaiheessa yleensä kirurgisesti, krooninen (pitkittynyt, ei-akuutti) vuoto voidaan hoitaa kirurgisesti tai konservatiivisesti (ei kirurgisia hoitotoimenpiteitä).
Oireet ja tutkimukset

Vuoto alkaa usein valveilla ollessa.[lähde? ] Päässä voi tuntua äkillinen humahdus, kipu tai risahdus. Alkuoireita seuraa voimakas päänsärky, johon liittyy pahoinvointia ja oksentelua. Ylä- ja/tai alaraajojen halvaantuminen joko tois- tai molemminpuolisesti on tavallinen oire. Se voi ilmetä pelkästään lihasten halvaantumisena tai siihen voi liittyä tuntohäiriöitä.
Pikkuaivojen lisäksi verenvuodossa syntyy halvausten asemasta liikkeiden yhteistoimintahäiriöitä. Verenvuoto aivojen alempiin osiin aiheuttaa usein tajuttomuutta ja häiriöitä hengityksen säätelyssä. Vuoto kohottaa yleensä painetta kallon sisällä, ja verenpaine nousee. Aivoverenvuoto varmistetaan ja erotetaan aivoinfarktista  tietokonekerroskuvauksella.
Ennaltaehkäisy

Vuonna 2018 julkaistun laajan kiinalaistutkimuksen mukaan kananmunan päivässä syövien riski kuolla aivoverenvuotoon on 28 prosenttia muita alhaisempi.
USS Boston

USS Boston voi tarkoittaa seuraavia Yhdysvaltain laivaston aluksia:
USS Boston (1776), gundalow
USS Boston (1777), 24-tykkinen fregatti
USS Boston (1799), 28-tykkinen fregatti
USS Boston (1825), 18-tykkinen sluuppi
USS Boston (1884), panssarikansiristeilijä
USS Boston (CA-69), Baltimore-luokan raskas risteilijä
USS Boston (SSN-703), Los Angeles -luokan ydinsukellusvene
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”USS Boston”, voi hakea sivunnimihaulla, laajalla sivunnimihaulla tai tekstihaulla.
Alexa Internet

| Alexa Internet |
| --- | --- |

Perustettu:  1996
Perustaja:  Brewster Kahle
Lakkautettu:  1.5.2022
Kotipaikka:  San Francisco, Kalifornia
Toimiala:  verkkoliikenteen seuranta
Omistaja:  Amazon.com
Kotisivu:  alexa.com
Infobox OKVirheellinen NIMI-arvo: 
Alexa Internet Inc. oli vuonna 1996 perustettu yhdysvaltalainen yritys, joka on kehittänyt Alexa.com-verkkoliikenteen seurantaohjelmiston. Yritys on ollut vuodesta 1999 Amazon.comin tytäryhtiö. Alexan pääkonttori sijaitsee Kalifornian osavaltiossa, San Franciscossa.
Joulukuussa 2021 Amazon kertoi sulkevansa Alexa.com-sivuston 1. toukokuuta 2022. Jo 8. joulukuuta 2021 lähtien sivuston hakupalvelu rajattiin ainoastaan tilaaja-asiakkaille.
Historia

Alexan perustaja Brewster Kahle nimesi sivuston Egyptissä sijainneen Aleksandrian kirjaston mukaan. Alexa lahjoitti Yhdysvaltain kongressin kirjastolle kaksi teratavua arkistoituja internet-sivuja.
Symantec Corporation pitää Alexa toolbaria trackwarena, kun taas McAfee luokittelee sen adwareksi.
Aiheesta muualla

About Alexa Internet (Arkistoitu – Internet Archive) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Alexa Internet
Käännös suomeksi
Trăstenik

| Trăstenik (Тръстеник) |
| --- | --- |

 Trăstenik
 Koordinaatit: 43°31′N, 24°28′E 
Valtio:  Bulgaria
Alue:  Pleven
Pinta-ala:  
 – Kokonaispinta-ala:  88,7 km²
Korkeus:  112 m
Väkiluku (2018)  (arvio):  4 016
 – Väestötiheys:  45,3 as./km²
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Trăstenik (bulg. Тръстеник) on kaupunki Plevenin alueella Bulgarian pohjoisosassa. Vuoden 2018 arvion mukaan siellä asui 4 016 asukasta.
Alexander Pollock

Alexander Pollock (tunnetaan myös nimillä Alex Pollock tai Alexander Pollocks) on kanadalainen näyttelijä, joka on syntynyt Brittiläisessä Kolumbiassa. Hänen roolinsa ovat kuitenkin suurimmaksi osaksi olleet yhdysvaltalaisissa elokuvissa.
Filmografia

1996 Big Bully - Corky Bigger
1996 The Angel of Pennsylvania Avenue - Jack Feagan
1997 Siskopuoli - Brian Harrison
1997 Äärirajoilla - Poika
1997 Yön valossa - Bobby
1997 Cloned - Timmy
1998 Elämän karikot - Brat
1999 Hayley Wagner, Star - Seth
1999 Resurrection - Hollis
1999 Fatal Error - Grandson
1999 The Crow: Stairway to Heaven - Jason Vincennes
2000 They Nest – paholaisen pesä - Henry S. Crump
2001 Replicant – tappajan kopio - Nuori Garrotte
2001 Kuin kissat ja koirat - Scotty Brody
2002 Video Voyeur: The Susan Wilson Story - Orin Wilson
2002 Taken - Edward Watkins Jr.
2002 Mutta mitä tapahtui joulupukille 2 - Richie
2003 A Wrinkle in Time - Eric O’Keefe
2005 Kouluelämää - Clyde
Anal Blasphemy

| Anal Blasphemy> Tiedot |
| --- | --- |
Toiminnassa:  2002–
Tyylilaji:  black metal
Kotipaikka:  Tampere
Laulukieli:  englanti
Jäsenet:  Molestor Kadotus, laulu, kaikki instrumentit  
Levy-yhtiö:  Hammer of Hate, 2002–  
Infobox OKNimi-testi OK: 
Anal Blasphemy (vuosina 2014–2015 Blasphemous Devotion) on suomalainen yhden hengen black metal -yhtye, jonka perusti Molestor Kadotus vuonna 2002.
Keväällä 2014 Molestor Kadotus laittoi yhtyeen telakalle, jatkaen musiikin tekoa nimellä Blasphemous Devotion, joka julkaisi ainoastaan yhden demon. Vuotta myöhemmin Kadotus jatkoi toimintaa alkuperäisen nimen takana.
Diskografia

| --- | --- |
 Studioalbumit Bestial Black Metal Filth (2009,  Hammer of Hate)  Profane Fornication Ejaculation (2010,  Hammer of Hate)  Perversions of Satan (2012,  Hammer of Hate)  Western Decadence (2016,  Iron Bonehead Productions) Demot Cum and Crucifixion (2002,  Spread Evil Distribution)  Molesting the Children of God (2004,  Spread Evil Distribution)  Unholy Promo 2005 (2005,  omakustanne)  Ejaculation of Black Impurity (2005,  Spread Evil Distribution)  Occult Perversions (2014,  Spread Evil Distribution) :  EP:t Sermons of a Sodomite (2011,  Hammer of Hate)  Misanthropy (Purification Manifest) (2013,  100 Pieces of Ammunition Records) Split-albumit Anal Blasphemy / Necroslut (2007,  Hammer of Hate)  Filth Union in Desecration (2007,  Hammer of Hate)  Pure Blasphemy (2009,  Hammer of Hate)  Slave of the Impaled Prophet (2012,  Hammer of Hate)  The Perverse Worship of Satanic Sins (2014)  Baying of Lycanthropes (2014)  Fornication Rites (2016)
Aiheesta muualla

Anal Blasphemy Encyclopaedia Metallumissa (englanniksi)
Anal Blasphemy Encyclopaedia Metallumissa (englanniksi)
Anal Blasphemy Myspacessa (englanniksi)
Amerikanhorsma

| Amerikanhorsma |
| --- | --- |
 Amerikanhorsma Oulussa.
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Myrtales
Heimo::  Horsmakasvit Onagraceae
Suku::  Horsmat Epilobium
Laji::  adenocaulon
Kaksiosainen nimi
 Epilobium adenocaulon  Hausskn. 
Katso myös
   Amerikanhorsma Wikispeciesissä   Amerikanhorsma Commonsissa 
Infobox OKNimi-testi OK: 
Amerikanhorsma eli rusoamerikanhorsma (Epilobium adenocaulon, myös E. watsonii) on alkuperältään pohjoisamerikkalainen horsmakasvi. Euroopassa se on haitallinen vieraslaji ja on levinnyt nopeasti Pohjois- ja Keski-Euroopassa. Suomessa amerikanhorsma on luokiteltu haitalliseksi, sillä se kilpailee kasvupaikoista alkuperäiskasvillisuuden, muun muassa uhanalaisen tummahorsman, kanssa.
Ulkonäkö ja koko

Monivuotinen amerikanhorsma kasvattaa 30–120 senttimetriä pitkän haarovan tai haarattoman varren. Varren alaosa on kalju ja yläosa nysty- ja kaarikarvainen. Varren tyvellä on paksulehtisiä ruusukkeita ja edellisen kesän kuivia ruusukelehtiä. Vastakkain olevat lehdet ovat kaljuja ja hyvin lyhytruotisia. Kukinto on vanhemmiten hyvin pitkä. Terälehtiä on neljä, teriö 3–7 mm leveä ja väriltään vaalean purppuranpunainen. Kukan verhiö ja sikiäin ovat kaari- ja nystykarvaisia, luotti on nuijamainen. Amerikanhorsma kukkii heinä-elokuussa. Hedelmä on yläviisto, 5–8 cm pitkä kota. Laji tuottaa runsaasti siemeniä, ja pienet siemenet kulkeutuvat tuulten mukana pitkiä matkoja, joten niiden leviäminen on varsin tehokasta.
Suomessa tavataan kahta amerikanhorsman rotua. Läntinen rotu on kookas, haaraton tai yläosasta haarova ja sen lehdet ovat kapeanpuikeita ja pitkäsuippuisia. Itäinen rotu on puolestaan matalahko ja tyveltä haarova, ja sen lehdet ovat puikeita ja lyhytsuippuisia.
Amerikanhorsma voi risteytyä useiden muiden horsmalajien kanssa. Vaikeasti tunnistettavia risteymiä on Suomesta on tavattu vaalea-amerikanhorsman (E. ciliatum) ja lännenhorsman (E. glandulosum) kanssa. Vaalea-amerikanhorsmaa ja lännenhorsmaa pidetään joskus amerikanhorsman alalajeina.
Levinneisyys

Alun perin amerikanhorsma on kotoisin Pohjois-Amerikasta, jossa sitä tavataan Yhdysvaltain eteläosista Kanadaan ja Alaskaan. Euroopassa lajia tavataan yleisesti Isossa-Britanniassa, Norjassa, Ruotsissa, Suomessa ja Luoteis-Venäjällä. Satunnaisemmin lajia tavataan Keski-Euroopassa. Suomessa lajia kasvaa paikoin hyvin yleisenä aina Oulun korkeudelle saakka. Pohjoisimmat havainnot ovat Keski-Lapista. Läntistä rotua tavataan lähinnä Etelä-Suomessa, itäistä rotua koko levinneisyysalueella. Suomeen amerikanhorsma levisi 1920-luvun alussa ilmeisesti idästä.
Elinympäristö

Amerikanhorsma viihtyy monenlaisilla kasvupaikoilla. Lajia tavataan toisaalta kuivilla avoimilla paikoilla, kuten pihoilla, ratavarsilla, joutomailla ja hakkuuaukioilla. Toisaalta sitä kasvaa myös kosteilla paikoilla, kuten ojissa sekä purojen, jokien ja järvien rannoilla.
Aiheesta muualla

Kasviatlas 2022: Rusoamerikanhorsman (Epilobium adenocaulon) levinneisyys Suomessa.
Pinkka, Lajintuntemuksen oppimisympäristö: Rusoamerikanhorsma (Epilobium adenocaulon)
Luontoportti: Rusoamerikanhorsma (Epilobium adenocaulon)
Sakari Kauppinen: Helsinkiläinen kasvio
Rusoamerikanhorsma (Epilobium adenocaulon)
Alinen Sulkavanjärvi

| Alinen Sulkavanjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°24′17″N, 23°35′09″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Toisveden alue (35.42)
Laskujoki:  Sulkavanjoki Tulilampeen 
Järvinumero:  35.425.1.003
Mittaustietoja
Pinnankorkeus:  114,3 m  
Rantaviiva:  6,868 km  
Pinta-ala:  33,798 ha  
Saaria:  1 
 fiAlinen Sulkavanjärvi 
Alinen Sulkavanjärvi  on Pirkanmaalla Virroilla Sulkavan kylän lähellä sijaitseva järvi.
Maantietoa

Järven pinta-ala on 34 hehtaaria, se on 1,8 kilometriä pitkä ja 900 metriä leveä. Järvellä on kartan mukaan yksi saari.  Sen rantaviivan pituus on 6,9 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Sulkavanjoen valuma-alueeseen (35.425) se kuuluu. Järven vedenpinnan korkeus on 114,3 metriä mpy.
Albatross

| Albatross |
| --- | --- |
 Albatross vuonna 2022.
Osoite:  Puolalanpuisto 4, Turku
Valmistumisvuosi:  1910
Suunnittelija:  Frithiof Strandell
Rakennuttaja:  Johan Magnus Eklund
Omistaja:  Yksityisomistuksessa
Käyttäjä:  Asunto-osakeyhtiö Albatross
Tyylisuunta:  Jugend
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Albatross on vuonna 1910 valmistunut Frithiof Strandellin suunnittelema jugend-asuinrakennus Turun VII kaupunginosassa, Puolalanmäen kupeessa. Albatrossin valmistuminen sinetöi ympäröivän Turun taidemuseon takaisen alueen nousun yhdeksi Turun muodikkaimmista asuinalueista. Puolalanpuisto muodostaa nykyään yhden Suomen hienoimmista jugendkokonaisuuksista.
Albatrossin suunnittelu ja rakentaminen

Talon rakennutti merikapteeni ja laivanvarustaja Johan Magnus Eklund. Eklund asettui uransa päätyttyä asumaan kotikaupunkiinsa Turkuun, ja ryhtyi rakennuttamaan taloja. Albatrossin lisäksi Eklundin rakennuttamia taloja nousi muuallekin Puolalanpuiston ympärille ja Läntisen Pitkänkadun varteen.
Frithiof Strandell teki Albatrossin piirustukset keväällä 1910, ja talo valmistui jo saman vuoden lopussa. Kuusikerroksinen Albatross on korkein Strandellin Turkuun suunnittelemista jugendlinnoista. Sen epäsymmetriset tornit hallitsevat ympäröivän Puolalanpuiston maisemia. Rakennuksen tornien epäsymmetrisyys jatkuu parvekkeiden ja ikkunoiden sijoittelussa sekä ikkunoiden vaihtelevassa koossa. Pohjoisen puoleinen päätytorni jakautuu vielä useammaksi erimuotoiseksi erkkeriksi. Strandell on luonut illuusion, jossa rakennus tuntuu kohoavan suoraan Puolalanmäestä.
Valmistumisen jälkeen massiivinen rakennus ei ihastuttanut kaikkia kaupunkilaisia. Kaikki eivät pitäneet siitä, että korkeita jugendtaloja rakennettiin uusien puistojen ympärille peittämään näköaloja. Albatrossin kritisoitiin myös häiritsevän luonnonvaloa, joka oli tärkeä läheisessä Turun taidemuseossa toimineelle Turun piirustuskoululle.
Strandellin muiden jugendlinnojen Hjortenin ja Panternin tavoin myös Albatrossin lasimaalaukset teki kuvataiteilija Willy Baer. Talon pääsisäänkäynnin yllä on Baerin lasimaalaus albatrossista, joka antoi lopulta myös nimen koko rakennukselle.
Albatrossissa hyödynnettiin alusta lähtien uusinta teknologiaa, sillä rakennuksessa oli esimerkiksi keskuslämmitys ja hissi. Hissi oli vielä talon valmistuttua erikoisuus, jota esimerkiksi ympäristön lapset tulivat katsomaan ja ajelemaan. Lopulta talon hissi oli niin suosittu, että se oli lukittava.
Talon asukkaat

Eklund rakennutti talon alun alkaen vuokrataloksi. Albatross vaihtoi aluksi 1910-luvulla useampaan kertaan omistajaa, kunnes asukkaat muodostivat asunto-osakeyhtiön vuonna 1920.
Talon asukkaat > Taiteilijat

Albatrossia on kutsuttu myös taiteilijoiden taloksi, sillä rakennuksen ylimmän kerroksen ateljee isoine lasi-ikkunoineen on tarjonnut residenssin lukuisille tunnetuille taiteilijoille. Albatross oli ensimmäinen rakennus Turussa, johon rakennettiin tarkoituksella ateljeetila taiteilijoille. Ateljee on edelleen käytössä taiteilijoiden residenssityöhuoneena.
Nykyisin Ateljeeta ylläpitää Turun Taideyhdistyksen perustama Henry Lönnforsin ateljee, johon valitaan uusi stipendiaatti joka kolmas vuosi. Keittokomerollinen, noin 25 neliön huoneisto on tarkoitettu ainoastaan työskentelyyn, ei asumiseen. Valittu stipendiaatti saa ateljeen käyttöönsä korvauksetta. Henry Lönnfors (1939–2004) oli taiteenystävä ja -keräilijä, joka teki pääosan työurastaan Åbo Akademissa. Nyt ateljeena toimiva huoneisto oli osa hänen Åbo Akademin säätiölle testamenttaamaa lahjoitusta. Vuodesta 2005 alkaen ateljeessa työskennelleet kuvataiteilijat ovat päättäneet stipendiaattikautensa päättynyt näyttelyyn Turun taidemuseon Studiossa.
Albatrossin ateljeessa ovat työskennelleet ainakin seuraavat taiteilijat::
kuvanveistäjä Aarre Aaltonen, 1915–1919
kuvanveistäjä Wäinö Aaltonen, 1916–1918
taiteilija Jan-Erik Andersson, 1980–1983
taidemaalari Wladimir Goichman
valokuvaaja Osvald Hedenström, 1956–1998
kuvataiteilija Kati Immonen
kuvataiteilija Otso Karpakka
taiteilija Hertta Kiiski
taiteilija Hjalmar Löfman, 1926–1927
taidemaalari Ali Munsterhjelm, 1913–1916
kuvataiteilija Erkki Nampajärvi
viulisti Irma Nissinen
kuvataiteilija Hugo Otava, 1916
kuvataiteilija Santeri Salokivi, 1914–1919
kuvataiteilijat Theodor, 1919–1960, ja Greta Schalin, 1921–1993
kuvataiteilija Hanna Seppänen
arkkitehti Antti-Matti Siikala
taidemaalari Eija Siikala, 1971–2008
kuvataiteilija Nestori Syrjälä
taidemaalari Hilkka Toivola
taidemaalari Einari Wehmas, 1922–1925
Talon asukkaat > Tiedemiehet

matemaatikko Severin Johansson
fyysikko Martti Kantola
psykologian apulaisprofessori Hillevi Kiviluoto
taloustieteilijä Carl Erik Knoellinger
tohtori Heikki Lehmusto
fyysikko Karl Lindman
kansleri Sven Lindman
professori Arto Salomaa
professori J. E. Salomaa
professori Pentti Salomaa
Galleria

Wikimedia Commonsissa on kuvia tai muita tiedostoja aiheesta .
Albatrossin sisäänkäynti kesäkuussa 2022. Oven yläpuolen ikkunassa näkyy Willy Baerin lasimaalaus albatrossista, jonka mukaan rakennus on nimetty.
Ancient

| Ancient |
| --- | --- |


Tiedot
Toiminnassa:  1992–
Tyylilaji:  black metal
Kotipaikka:  Norja
Laulukieli:  englanti
Jäsenet:  Aphazel   Jesus Christ!   Dhilorz  
Levy-yhtiö:  Metal Blade Records  
Aiheesta muualla
ancientband.com
Infobox OKNimi-testi OK: 
Ancient on norjalainen black metal -yhtye, jonka kitaristi Aphazel perusti sooloprojektina vuonna 1992. Myöhemmin siihen liittyi rumpali Grimm. Vuonna 1994 he julkaisivat esikoisalbuminsa Svartalvheim, jota olivat edeltäneet demo Eerily Howling Winds (1993) ja ep Det Glemte Riket (1994). Grimm lähti yhtyeestä pian Svartalvheim-albumin julkaisun jälkeen. Aphazel muutti Yhdysvaltoihin vuonna 1995 ja perusti yhtyeelle uuden kokoonpanon. Albumin Mad Grandiose Bloodfiend jälkeisen massiivisen maailmankiertueen jälkeen Aphazel päätti muuttaa takaisinselvennä Italiaan tavattuaan naisvokalisti Deadly Kristinin.
Jäsenet

Nykyiset jäsenet
Aphazel - laulu, kitarat, koskettimet
Jesus Christ! - kitarat, koskettimet
Dhilorz - basso
Sessiojäsenet
Grom - rummut
Aleister - kitara
Entiset jäsenet
Grimm - laulu, rummut
Deadly Kristin - laulu
Erichte - laulu
Kimberly Goss - laulu, koskettimet
Kaiaphas - laulu, rummut
Diskografia

Studioalbumit
Svartalvheim (1994)
The Cainian Chronicle (1996)
Mad Grandiose Bloodfiends (1997)
The Halls of Eternity (1999)
Proxima Centauri (2001)
Night Visit (2004)
Back to the Land of the Dead (2016)
Demot
Eerily Howling Winds (1993)
EP:t
Det Glemte Riket (1994)
Trolltaar (1994)
God Loves The Dead (2001)
Kokoelma-albumit
Det Glemte Riket (1999)
True Kings of Norway (2000,  Spikefarm Records)
Eerily Howling Winds - The AnteDiluvian Tapes (2005)
Aiheesta muualta

Virallinen kotisivu (englanniksi)
Amadou Dia Ba

| Mitalit> Maa:   Senegal.Miesten yleisurheilu. Olympialaiset  | Mitalit> Maa:   Senegal.Miesten yleisurheilu. Olympialaiset  | Mitalit> Maa:   Senegal.Miesten yleisurheilu. Olympialaiset  | Maa:   Senegal> Miesten yleisurheilu. |
| --- | --- | --- | --- |
|  Hopeaa | Soul 1988 | 400 m aitajuoksu |  |
Amadou Dia Ba (s. 22. syyskuuta 1958 Dakar, Senegal) on senegalilainen entinen 400 metrin aitajuoksija. Hänen paras saavutuksensa aitajuoksussa oli hopeamitali 1988 Soulin olympialaisissa omalla ennätysajallaan 47,23. Hän on edelleen maansa ainoa olympiamitalisti.
Helsingin MM-kisoissa 1983 Amadou Dia Ba oli seitsemäs ajalla 49,61 ja Rooman MM-kisoissa 1987 viides ajalla 48,37. 1985 sisäratojen MM-kisoissa Pariisissa hän juoksi 400 metrin sileällä neljänneksi ajalla 46,94. Los Angelesin olympialaisissa 1984 hän sijoittui 400 metrin aitajuoksussa viidenneksi.
Aiheesta muualla

Amadou Dia Ba Kansainvälinen olympiakomitea. (englanniksi)
Tsaarin Venäjä

Tsaarin Venäjällä voidaan tarkoittaa:
Moskovan Venäjää (Venäjä aikavälillä 1400-luvun loppu–1721)
Venäjän keisarikunta (Venäjä vuosina 1721–1917)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tsaarin Venäjä”, voi hakea sivunnimihaulla, laajalla sivunnimihaulla tai tekstihaulla.
Alexa Rae

| Alexa Rae |
| --- | --- |

Henkilötiedot
Koko nimi:  Mary Sharpton
Syntynyt: 10. joulukuuta 1980 (ikä 43)
Pornonäyttelijä
Taiteilijanimet:  Alexa Ray Alexa Raye Alexa Malano Alexa
Aktiivisena:  1998–2001
Elokuvien määrä:  102
Seksuaalinen suuntaus:  Biseksuaali
Silmien väri:  Sininen
Hiusten väri:  Punertavat
Mitat:  75E-61-68 cm
Pituus:  171 cm
Paino:  52 kg
Palkinnot
 AVN (2003) 
Aiheesta muualla
IMDb
Alexa Rae (oik. Mary Sharpton, s. 10. joulukuuta 1980 Atlanta, Georgia, Yhdysvallat) on entinen yhdysvaltalainen pornonäyttelijä.
Elämäkerta

Mary Sharpton syntyi Atlantassa, Georgian osavaltiossa joulukuussa 1980. Hän kävi katolilaista St. Pius X high schoolia Atlantassa, mutta lähti pois toisen vuoden aikana. Samaan aikaan Sharpton harrasti ratsastusta 14 vuotta ja kilpaili muutaman kerran kansallisella tasolla.
Elämäkerta > Ura

Aikuisviihdealalle hän päätyi vuonna 1998 täytettyään 18 vuotta. Aluksi Sharpton toimi eroottisena tanssijana Atlantassa The Gold Clubissa, jossa hän käytti oikean nimensä sijasta taiteilijanimeä Fantasy. Samana vuonna Sharpton päätyi pornoteollisuuteen ja otti nimekseen Alexa Rae, jonka hän loi Billy Joelin tyttären nimestä Alexa Ray Joel. Lyhyen uransa aikana Rae esiintyi yhteensä 102 pornoelokuvassa voittaen kerran AVN-palkinnon vuonna 2003 parhaasta parikohtauksesta yhdessä Lexington Steelen kanssa elokuvassa Lex the Impaler 2.  Hän lopetti uransa vuoden 2001 lopulla, mutta lopettamisesta huolimatta Raen seksikohtauksia julkaistiin vuoteen 2006 asti.
Hän esiintyi myös Lo-Ball punk-yhtyeen "Uncomplicated" musiikkivideolla vuonna 2001.
Aiheesta muualla

Alexa Rae Internet Movie Databasessa. (englanniksi)
iafd.com
Amado Mio

| 20 suosikkia – Amado Mio Danny |
| --- | --- | --- |

Kokoelmalevyn tiedot
 Julkaistu: 2002
 Tyylilaji: Iskelmä
 Levy-yhtiö: Warner Music Finland
Dannyn muut julkaisut
|   | 20 suosikkia – Amado Mio 2002 |   |
20 suosikkia – Amado Mio on Dannyn kokoelmalevy vuodelta 2002. Levy on Dannyltä kolmas ja viimeinen osa 20 suosikkia -kokoelmalevysarjassa.
Kappaleet

Vaaksa vaaraa vaan (- Secret Agent Man -) – 2.44
Amado mio – 2.38
Besame mucho – 2.39
Viisi viimeistä minuuttia (- Los ultimos cinco minutos -) – 3.14
En luota suudelmiin (- Blye Eyes -) – 2.19
Ei ole kaikki miltä näyttää – 2.23
Ei onni voi odottaa (- Salud, dinero y amor -) – 2.45
Se olla voi toisinkin päin (- It Ain't Necessarily So -) – 3.30
Kuin filminauhaa (- Un aquilone -) – 2.21
Yhä virta venhettä kantaa (- I Still Believe -) – 2.37
Vai niin, vai niin (- How Do You Do -) (Danny & Eija Merilä) – 3.53
Elämän sävel – 4.44
Tuulen viemää – 3.42
Amarillo (- Is This The Way To Amarillo -) – 4.25
Käy myrskyyn – 3.24
Sisäinen maailma – 3.45
Matador – 3.04
Se sydämeni laulu on – 3.31
Saapuvan tahtoisin yön – 4.44
Viereeni vielä jää – 3.42
Ultramoniottelu

Ultramoniottelu eli yleisurheilun 20-ottelu on suomalainen keksintö, jonka ensimmäinen kilpailu järjestettiin Eläintarhan kentällä Helsingissä vuonna 1981.
Kansainvälinen lajiliitto International Association for Ultra Multievents (IAUM) perustettiin vuonna 2003.
Lajit miesten ultramoniottelussa:
1. päivä: 100 m juoksu, pituushyppy, 200 m aitajuoksu, kuulantyöntö, 5 000 m, 800 m, korkeushyppy, 400 m, moukarinheitto, 3 000 m estejuoksu.
2. päivä: 110 m aitajuoksu, kiekonheitto, 200 m, seiväshyppy, 3 000 m, 400 m aitajuoksu, keihäänheitto, 1 500 m, kolmiloikka, 10 000 m.
Lajit naisten 14-ottelussa:
1. päivä: 100 m aitajuoksu, korkeushyppy, 1 500 m, 400 m aitajuoksu, kuulantyöntö, 200 m.
2. päivä: 100 m, pituushyppy, 400 m, keihäänheitto, 800 m, 200 m aitajuoksu, kiekonheitto, 3 000 m.
28. ultramoniottelun maailmanmestaruuskilpailut käytiin Eläintarhan kentällä Helsingissä 24.–25.8.2019. Suomalainen Henry Andberg voitti maailmanmestaruuden M45-sarjassa. Hän on voittanut ultramoniottelun MM-hopean aiemmin.